BEC พุ่งเกือบ 6% นิวไฮรอบ 1 เดือน ลุ้นผลงาน H2/61 ฟื้นตัว หลังเม็ดเงินโฆษณาโต
BEC พุ่งเกือบ 6% นิวไฮรอบ 1 เดือน ลุ้นผลงาน H2/61 ฟื้นตัว หลังเม็ดเงินโฆษณาโต ล่าสุด ณ เวลา 11.00 น. อยู่ที่ 8.50 บาท บวก 0.45 บาท หรือ 5.59% สูงสุดที่ 8.65 บาท ต่ำสุดที่ 8.05 บาท ด้วยมูลค่าซื้อขาย 61.20 ล้านบาท
17 ก.ค. 2561

ผู้สื่อข่าวรายงานว่า บริษัท บีอีซี เวิลด์ จำกัด (มหาชน) หรือ BEC ล่าสุด ณ เวลา 11.00 น. อยู่ที่ 8.50 บาท บวก 0.45 บาท หรือ 5.59% สูงสุดที่ 8.65 บาท ต่ำสุดที่ 8.05 บาท ด้วยมูลค่าซื้อขาย 61.20 ล้านบาท

ทั้งนี้ราคาหุ้น BEC ปรับตัวขึ้นสูงสุดในรอบ 1 เดือน นับตั้งแต่ราคาหุ้นอยู่ที่ระดับ 8.65 บาท เมื่อวันที่ 18 มิ.ย.2561
ขณะเดียวกัน บล.เคทีบี (ประเทศไทย) ระบุในบทวิเคราะห์ แนะนำ “ถือ” หุ้น BEC พร้อมให้ราคาเป้าหมาย 8.60 บาทต่อหุ้น อิง DCF เทียบเท่า EV/EBITDA5.7x  และ PBV 2.7x โดยไตรมาส 2/61 คาดขาดทุนสุทธิอยู่ที่ 31 ล้านบาท ปรับตัวลดลงจากกำไรสุทธิ 113 ล้านบาทในไตรมาส 2/60 ฟื้นตัวเมื่อเทียบจากไตรมาสก่อน จากขาดทุนสุทธิ 126 ล้านบาทในไตรมาส 1/61
ทั้งนี้ส่งผลจากเม็ดเงินโฆษณากลุ่ม Traditional channel ฟื้นตัว 7% เมื่อเทียบจากไตรมาสก่อน และ Average ad rate ที่ปรับตัวดีขึ้นเมื่อเทียบจากไตรมาสก่อน หนุนรายได้ค่าโฆษณาเพิ่มขึ้น 6% เมื่อเทียบจากไตรมาสก่อน 2) Utilization rate อยู่ที่ 77% ปรับตัวดีขึ้นเมื่อเทียบจากไตรมาสก่อน
รวมทั้ง 3) ค่าลิขสิทธิ์ที่เพิ่มขึ้นจากการถ่ายทอดสด FIVB Volleyball Nation League ปี 2561 และ 4) รายได้จากค่าลิขสิทธิ์ที่ปรับตัวเพิ่ม เราได้ปรับประมาณการกำไรสุทธิปี 2018-2019 ลง 47%และ 34% ตามลำดับ เพื่อสะท้อนผลประกอบการใน 2Q18 ที่ต่ำกว่าเราคาดการณ์เดิม
สำหรับปี 61 คาดกำไรสุทธิอยู่ที่ 165 ล้านบาท เพิ่มขึ้น 170% เทียบจากปีก่อน โดยมองว่ารายได้และกำไรสุทธิจะฟื้นตัวในปี 61 เป็นต้นไป แต่เป็นการฟื้นตัวอย่างค่อยเป็นค่อยไป และมองว่ากำไรสุทธิของ BEC จะต้องใช้เวลาในการกลับไปเหมือนเดิม
นอกจากนี้ยังคาดว่าผลประกอบการของ BEC ได้ผ่านจุดต่ำสุดไปแล้วในไตรมาส 1/61 และเริ่มฟื้นตัวอย่างค่อยเป็นค่อยไปทั้งนี้คาดว่าผลประกอบการของ BEC ในครึ่งหลังปี 61 จะกลับมาเติบโตโดดเด่น จากเม็ดเงินโฆษณารวมจะคาดว่าขยายตัวในช่วงครึ่งหลังปี 61 จากความเชื่อมั่นผู้บริโภคที่ปรับตัวเพิ่มขึ้นและกระแส Asian Game ซึ่งจะเริ่มในส.ค. ส่งผลให้ผู้ประกอบการเริ่มใช้งบโฆษณามากขึ้น เราคาดว่าสื่อทีวียังคงเป็นสื่อหลักที่ Agency เลือกลงโฆษณา